b'\n_START_ARTICLE_\nMakoto Sei Watanabe\n_START_PARAGRAPH_\nMakoto Sei Watanabe (jap. \xe6\xb8\xa1\xe8\xbe\xba\xe8\xaa\xa0, Watanabe Makoto, s. 1952 Jokohama) on japanilainen arkkitehti. H\xc3\xa4net tunnetaan tietokoneavusteisen suunnittelun ja algoritmisen arkkitehtuuriin uranuurtajana._NEWLINE_Nuorena Watanabe oli kiinnostunut biologiasta, erityisesti bioniikasta. H\xc3\xa4n p\xc3\xa4\xc3\xa4tti kuitenkin ryhty\xc3\xa4 arkkitehdiksi. H\xc3\xa4n valmistui Jokohaman kansallisesta yliopistosta vuonna 1976 ja ty\xc3\xb6skenteli ensin Masato \xc5\x8ckatan toimistossa kolmen vuoden ajan ja sen j\xc3\xa4lkeen Arata Isozakille vuodesta 1979. Oman toimistonsa h\xc3\xa4n perusti vuonna 1984. H\xc3\xa4n on luennoinut my\xc3\xb6hemmin useissa yliopistoissa._NEWLINE_Ensimm\xc3\xa4inen Watanaben suunnittelema rakennus oli robottia muistuttava, vuonna 1990 valmistunut Aoyaman teknillinen yliopisto Tokiossa. H\xc3\xa4nen my\xc3\xb6hempiin t\xc3\xb6ihins\xc3\xa4 kuuluvat esimerkiksi Mura-No-Terrace-kyl\xc3\xa4keskus (1995) Gifun prefektuurissa, Atlas-asuinrakennus (1995, Tokio), K-Museum (1995, Tokio), Tokion Toei-metron \xc5\x8cedo-linjan Iidabashin metroasema (2000), Shin-Minamatan rautatieasema Minamatan kaupungissa Ky\xc5\xabsh\xc5\xablla (2004), Shanghai House -asuinrakennus (2004, Shanghai, Kiina) ja kaksi Tsukuba Express -rautatielinjan asemaa (2005).'